1. **E partidonan den konflikto:**
	* **E Prínsipe di Dios Su ehérsito.**
		+ Segun ku Josué tabata hasi orashon serka di Jeriko buskando direkshon divino pa tuma e siudat, un guerero ku su spada saká tabata pará su dilanti (Josue 5:13).
		+ Ora El wòrdu interogá dor di Josué, e Hòmber aki a nenga su afiliashon ku kualke ehérsito terenal. E tabata e Komandante di Dios Su ehérsito (Josue. 5:14).
		+ Dor di eksigí adorashon, El a mustra ku E tabata Dios mes, den e persona di Hesus — konosí komo Miguel den e buki di Daniel (Josue. 5:15; Dan. 12:1).
		+ E orashon a wòrdu kontestá. Pa Josué su alivio, Dios mes a tuma mandato di e operashon. Komo Israel su komandante visibel, Josué mester a sigui solamente e òrdunan di e berdaderu komandante – en - hefe: Dios.
	* **E prínsipe di e ehérsito di maldat.**
		+ Nos por bisa ku el a inventá guera. El a nase un prínsipe; un kerubin di e rango mas haltu; na e banda mes di Dios; kanando riba karbon na kandela; presioso; perfekto… (Ezek… (Ezek. 28:12-15).
		+ Dotá ku boluntat liber – manera tur sernan intelegente kreá dor di Dios – Lusifer a disidí di rebeldiá i usurpá Dios Su trono (Isa. 14:12-14).
		+ Ounke su rebelion a faya, e universe a wòrdu hundi den guera desde e tempu ei. Tumando e Tera ofer, Satanás i su angelnan, tin un solo propósito: pa stroba Dios Su plannan pa salba e rasa humano.
		+ E konkista di Kanaan tabata un bataya importante den e guera aki.
	* **E guerero di mas poderoso.**
		+ Dios mes ta wòrdu presentá komo un “ hòmber di guera,” e guerero di mas poderoso den bataya. (Eks. 15:3; Salmo. 24:8).
		+ Pero Dios no ta na guera ku sernan humano, pero ku e podernan spiritual na kual nan ta pega. Pesei, e plaganan ta wòrdu presentá. Komo un guera kontra di e diosnan di Egipto, esei ta, e demoñonan (Eks.; Deut. 32:17).
		+ Dios ta desea pa kita maldat for di e Tera. Pesei, El a deportá for di Kanaan esnan kende a skohe pa tuma banda di Satanás, i a konsentí(duna) e tera na e hendenan kende a skohe e banda kunE.
		+ Awe e guera ta kontinuá, pero no riba teritorio. E pelea ta pa kada famia, pa kada individual. No tin ningun tereno neutral. Nos ta sea ku Dios òf ku e enemigu.
2. **E strategianan di konflikto:**
	* **Dios bringando(luchando) pa nos.**
		+ Dios Su plan original tabata pa konkistá Kanaan dor di medionan supernatural, sin ku Israel lo tin ku bringa (Eksodo 23:28). Si no tabata pa e pueblo su inkredulidat, esaki lo a sosodé.
		+ E Beibel ta registrá algun ehèmpelnan di loke Dios lo por hasi pa libra Su pueblo, sin ku nan lo tin ku hisa kualke arma kontra di nan enemigunan: E Beibel ta registrá algun ehèmpelnan di loke Dios lo por hasi pa libra Su pueblo, sin ku nan lo tin ku hisa kualke arma kontra di nan enemigunan. (Eks.14:24-28); El a huza piedra di hagel kontra di e Kananeonan (Josue. 10:11); El a destruí esnan kende a despresiá Elias (2 Reinan 1:9-10); El a manda bernan kontra di esnan kende a hasi bofon di Eliseo (2 Reinan 2:23-24); El a logra pas dor di siega e ehérsito Sirio (2 Reinan 6:14-23); El a pone e yiunan hòmber di Amon i Moab bringa kontra di otro (2Kron.20:15-17, 22-24); El a mata 185,000 Asirionan den un anochi (2 Reinan 19:35); El a manda un malesa mortal pa Herodes (Echonan 12:21-23).
	* **Nos bringando pa Dios.**
		+ Manera ku e antedeluvianonan, òf ku Sodoma i Gomora, e Kananeonan a traspasa e limitashonnan di grasia, i a reklutá nan mes ku Satanás (Gen (Gen. 6:5; 18:20-21; 15:16).
		+ Nan tur tabata destiná pa e di dos morto, morto etèrno. Prolongando nan bida akinan lo no kambia nan destino final. Y Dios a permití Israel, na e okashon aki ( e kaptura di Kanaan), pa tuma un parti aktivo den e matansa.
		+ Pakiko no hasié E mes, manera El a plania? Pa motibu di nan inkredulidat. Israel su promé smak di guera tabata despues di a deklará, “ Señor ta meimei di nos, sí òf nò?” (Eksodo. 17:7-9).
		+ Dor di tuma un parti aktivo den e bataya ( físiko pa nan, spiritual pa nos), nos ta desaroyá un konfiansa inkondishonal den Dios Su yudansa.